รถหาย
ช่วงนี้มีข่าวรถยนต์ถูกขโมยบ่อยๆ หลายคนเข้าใจผิดว่าหากยังผ่อนไฟแนนซ์ไม่หมดจะต้อง &#8220;ผ่อนกุญแจ&#8221; ต่อ
28 ก.ย. 2559

ช่วงนี้มีข่าวรถยนต์ถูกขโมยบ่อยๆ หลายคนเข้าใจผิดว่าหากยังผ่อนไฟแนนซ์ไม่หมดจะต้อง “ผ่อนกุญแจ” ต่อ
จากการสืบค้นข้อมูลจากคดีความคำพิพากษาศาลฎีกาได้มีการวางบรรทัดฐานกรณีที่รถยนต์ถูกขโมยแต่ยังผ่อนไฟแนนซ์ไม่หมดนัั้น “ไม่ต้องผ่อนต่อ” แต่จะต้องรีบไปแจ้งความตำรวจเพื่อเป็นหลักฐาน และนำสำเนาใบแจ้งความไปมอบให้กับบริษัทประกันภัยรถยนต์ และบริษัทไฟแนนซ์รถยนต์
ทั้งนี้ ตามกฎหมายการเช่าซื้อ การผ่อนรถยนต์กับบริษัทไฟแนนซ์ ถือเป็นการให้เช่าทรัพย์สิน ดังนั้นเมื่อทรัพย์ที่เช่าซื้อสูญหาย สัญญาจะถูกระงับโดยปริยาย ซึ่งก็แปลว่า “ไม่ต้องส่งเงินผ่อน” ให้กับผู้ให้เช่าซื้ออีกต่อไป ส่วนค่าเสียหายจะต้องคำนวณจากราคาประเมินของรถยนต์ที่สูญหาย รวมกับจำนวนเงินที่ผู้เช่าซื้อได้ชำระมาแล้ว หากยอดรวมนี้มีจำนวนเกินราคารถยนต์ที่บริษัทไฟแนนซ์ซื้อมา ผู้เช่าซื้อไม่จำเป็นจะต้องจ่ายค่าเสียหายใดๆ และไม่ต้องผ่อนต่อด้วย
หากบริษัทไฟแนนซ์จะฟ้องให้ผู้เช่าซื้อชำระต่อจนหมด ซึ่งถือว่าเป็นการใช้สิทธิโดยไม่สุจริต ซึ่งผู้เช่าซื้อรถยนต์สามารถดำเนินคดีฟ้องกลับได้